_:nd044d56b45b542ec94583a382a65560dxb0
<http://schema.org/articleBody>
"Во Музејот на современа уметност во Скопје вечерва во 19 часот премиерно ќе биде прикажан филмот на Марта Попивода и Ана Вујановиќ насловен „Пејзажи на отпорот“.\r\n\r\n\r\n\r\n– Имаме привилегија во рамки на КРИК 06 да го споделиме македонското премиерно прикажување на оваа исклучителна филмска нарација, која ги поставува во совршена синергија интимниот, лирски пристап со силните идеолошко-политички светогледи на авторките, велат од КРИК – Фестивалот за критичка култура.\r\n\r\nПо проекцијата на филмот  следува разговор со режисерката Марта Попивода.\r\n\r\nДосега филмот има освоено неколку награди, Cinema du Réel – Library Award, Чонџу меѓународен филмски фестивал – Награда за најдобар филм, Документарен фестивал Солун – награда Златен Александар, Сараевски филмски фестивал – Срцето на Сараево.\r\n\r\n...\r\n\r\nСоња (97) е една од првите жени што му се придружила на партизанското движење на отпорот во Југославија. Инспирирана од револуционерните книги што ги добивала од еден соученик во средното училиште, таа ѝ се придружила на комунистичката и антифашистичка организација кон крајот на триесеттите години на дваесеттиот век и во 1941 година станала партизанка во Србија окупирана од Германците. На крајот била заробена, измачувана и по неколку затвори и други концентрациони логори, била одведена во Аушвиц-Биркенау. Таму станала членка на отпорот и водач на една негова единица.\r\n\r\nСлушајќи ја приказната на Соња, патуваме низ пејзажите на нејзиниот револуционерен живот, онакви какви што се денес – српските шуми и планини каде што се собирале партизаните, како и калта и безборојните оџаци на Аушвиц – кон нејзиниот минијатурен белградски стан каде што таа живее со својот сопруг и мачка.\r\n\r\nПреку десет години, режисерката Марта Попивода и внуката на Соња и ко-авторка на филмот, Ана Вујановиќ, ги снимале своите разговори со Соња. Она што почнува како величење на отпорот на една жена и нејзините другари, постепено се претвора во кинематографски антифашистички манифест, онака како што авторките сé повеќе се соочуваат со подемот на фашизмот во денешна Европа.\r\n\r\n...\r\n\r\nповеќе"
<https://libertas.mk/premiera-na-filmot-pe-zazhi-na-otporot-vo-muze-ot-na-sovremena-umetnost/>